**JUDEŢUL SATU MARE**

## CONSILIUL JUDEŢEAN

## SERVICIUL MANAGEMENTUL RESURSELOR UMANE

Nr. \_\_\_\_\_\_\_\_\_\_\_\_\_/\_\_\_\_\_\_\_\_\_\_2025

**RAPORT DE SPECIALITATE**

**privind desemnarea reprezentantului Consiliului Judeţean Satu Mare în Consiliul de Administraţie al Centrului Judeţean de Resurse şi Asistenţă Educaţională Satu Mare**

Centrul Judeţean de Resurse şi Asistenţă Educaţională Satu Mare, prin adresa nr. 1493/19.08.2024, înregistrată la Consiliul Judeţean Satu Mare cu nr. 17836/19.08.2024, solicită Consiliului Județean Satu Mare să-și desemneze reprezentantul în Consiliul de administrație al Centrului Judeţean de Resurse şi Asistenţă Educaţională Satu Mare, începând cu data de 01.09.2024.

Luând în considerare faptul că prin Ordinul Ministrului Educaţiei nr. 5701/31.07.2024 a fost aprobat Regulamentul-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională,

în conformitate cu prevederile art.13 alin. (1) lit.c) din Anexa Regulamentul-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, aprobat prin Ordinul Ministrului Educaţiei nr. 5701/2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională:

*“ART. 13 (1) Din consiliul de administraţie al CJRAE/CMBRAE fac parte: a) directorul CJRAE/CMBRAE; b) director adjunct CJRAE/CMBRAE, după caz;* ***c) un reprezentant al consiliului judeţean****/local al sectorului municipiului București* ***pe a cărui rază teritorială își are sediul CJRAE****/ CMBRAE; d) un reprezentant al instituţiei primarului municipiului Bucureşti, pentru CMBRAE; e) coordonatorul serviciilor de consiliere psihopedagogică; f) coordonatorul serviciilor de terapie logopedică; g) coordonatorul serviciilor de sprijin educațional; h) un reprezentant al ISJ/ISMB, desemnat prin decizie a inspectorului școlar general; i) după caz, un reprezentant al mediatorilor școlari, ales de majoritatea membrilor consiliului profesoral, acolo unde sunt normate la CJRAE/CMBRAE cel puțin 15 posturi de mediator școlar; j) personal didactic de predare/auxiliar din cadrul CJRAE/CMBRAE alese de majoritatea membrilor consiliului profesoral.”*,

ținând cont de prevederile art.6 alin. (1) lit.c) din Anexa **-** METODOLOGIE-CADRU de organizare şi funcţionare a consiliilor de administraţie din unităţile de învăţământ preuniversitar, aprobată prin Ordinul Ministrului Educaţiei nr. 6223/2023 pentru aprobarea Metodologiei-cadru de organizare şi funcţionare a consiliilor de administraţie din unităţile de învăţământ preuniversitar:

*“ ART. 6*

*(1) Membrii consiliului de administraţie sunt aleşi sau, după caz, desemnaţi după cum urmează:*

*c) reprezentanţii consiliului local şi* ***consiliului judeţean*** *sunt desemnaţi de acestea. Aceşti reprezentanţi în consiliul de administraţie nu pot avea calitatea de personal didactic de predare sau auxiliar, personal administrativ în unitatea de învăţământ respectivă şi nici calitatea de personal didactic de conducere, îndrumare şi control; ”*

luând în considerare prevederile art. 13, art. 67 şi cele ale art. 102 din Regulamentul de organizare şi funcţionare a învăţământului special şi special integrat, aprobat prin Ordinul ministrului educaţiei, cercetării, tineretului şi sportului nr. 5573/2011,

în temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind desemnarea reprezentantului**

**Consiliului Judeţean Satu Mare în Consiliul de Administraţie al**

**Centrului Judeţean de Resurse şi Asistenţă Educaţională Satu Mare**

**ŞEF SERVICIU VIZAT JURIDIC,**

Bîja Tania Bodó Nicoleta